บาทเปิด 29.90/92 อ่อนค่า
ธนาคารกรุงศรีอยุธยา รายงาน เงินบาทเปิด 29.90/92 อ่อนค่าตามสกุลเงินภูมิภาค แต่ยังแกว่งในกรอบแคบ
28 พ.ค. 2556

ธนาคารกรุงศรีอยุธยา รายงาน เงินบาทเปิด 29.90/92 อ่อนค่าตามสกุลเงินภูมิภาค แต่ยังแกว่งในกรอบแคบ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.90/92 บาท/ดอลลาร์ อ่อนค่าลงจากช่วงปิดตลาดเมื่อเย็นวานนี้ซึ่งอยู่ที่ระดับ 29.85/87 บาท/ดอลลาร์
วันนี้เงินบาทปรับตัวอ่อนค่าลงจากเมื่อวาน ซึ่งเป็นไปตามทิศทางของสกุลเงินในภูมิภาคที่อ่อนตัวลงเมื่อเทียบกับดอลลาร์ ในขณะที่วันนี้คาดว่าเงินบาทจะยังแกว่งอยู่ในกรอบเดิม ปัจจัยที่นักลงทุนรอดูยังไม่เปลี่ยนแปลง คือ การประชุมคณะกรรมการนโยบายการเงิน(กนง.) วันพรุ่งนี้(29 พ.ค.) ว่าจะมีมติปรับลดอัตราดอกเบี้ยลงตามที่ตลาดคาดการณ์หรือไม่
"วันนี้บาทน่าจะอ่อนค่าตามทิศทางของสกุลเงินในภูมิภาค แต่คงแกว่งตัวไม่มาก ยังอยู่ในกรอบเดิมๆ รอดูผลประชุม กนง.พรุ่งนี้" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.85-30.00 บาท/ดอลลาร์